**Materská škola , Riečna 27, 985 59 Vidiná**

**Zápis a prijímanie detí**

do materskej školy

na predprimárne vzdelávanie na školský rok2023/2024

Vážení rodičia budúcich škôlkarov,

 svoje deti si môžete zapisovať do našej Materskej školy vo Vidinej

**od 2.5. do 31.5.2023**

**Podmienky prijímania**

Počet detí, ktoré môžu byť do materskej školy prijaté, závisí od kapacitných možností materskej školy v nadväznosti na ustanovenie § 28 ods.9 a 10 školského zákona.

Riaditeľ v prvom rade akceptuje podmienky prijímania detí ustanovené v § 59 ods.1 a 2 školského zákona – zákonné podmienky

**Na predprimárne vzdelávanie prijímame deti :**

1. **prednostne**, pre ktoré je plnenie predprimárneho vzdelávania **POVINNÉ, od školského roka 2023/2024** ( deti narodené do 31.augusta dovŕšia 5 rokov veku, t.j. dieťa podľa § 28 ods.1 školského zákona**)**
2. **deti s odloženým začiatkom plnenia povinnej školskej dochádzky,**
3. **súrodenci detí, navštevujúcich našu materskú školu,**
4. **deti vo veku od 3 rokov, prednostne s trvalým pobytom vo Vidinej,**
5. **výnimočne môže byť prijaté dieťa od dvoch rokov veku**, ak má osvojené hygienické návyky /bez plienok, vie sa sám najesť, napiť z pohára../

**Dieťa sa do materskej školy prijíma od 1. septembra daného šk. roka, v mimoriadnych prípadoch aj skôr**/ po vzájomnej dohode**/.**

## **Dieťa sa do materskej školy prijíma vždy len na základe :**

## **a/ písomnej žiadosti zákonného zástupcu**

## **b/ písomného potvrdenia o zdravotnom stave dieťaťa**

## Je to potvrdenie všeobecného lekára pre deti a dorast, ktorého súčasťou je aj údaj o povinnom očkovaní dieťaťa.

Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie.

**Potvrdenie o zdravotnom stave dieťaťa musí byť súčasťou**

**ŽIADOSŤ**

* formulár žiadosti nájdete na stránke obce Vidiná
* nemusí byť formulár našej materskej školy – nie je to podmienka

**Zákonný zástupca môže podať žiadosť:**

* ***osobne*** - doniesť do materskej školy v termíne od **2.5. do 31.5. 2023 v čase od 8.00 do** **15.00 hod.**
* ***písomne poštou*** od **2.5. do 31.5. 2023**
* ***e – mailom*** materskaskola@vidina.sk **do 31.5. 2023**
* vypísanú žiadosť ***do schránky na obecnom úrade*** od **3.5. do 31.5. 2023**

**Podmienky prijatia detí na predprimárne vzdelávanie na školský rok 2023/2024 budú zverejnené na :**

* dverách materskej školy
* na   verejne prístupnom mieste /na vývesných tabuliach obce /
* na oficiálnej stránke obce Vidiná – Zápis

**Riaditeľ materskej školy má možnosť:**

* vydať **rozhodnutie o prijatí na adaptačný pobyt alebo na diagnostický pobyt**, podľa § 5 ods. 14 písm. b) zákona č. 596/2003 Z. z. alebo
* **vydať rozhodnutie o prijatí** dieťaťa do materskej školy podľa § 5 ods. 14 písm. a) zákona č. 596/2003 Z. z **a v tomto rozhodnutí**, podľa § 59 ods. 8 školského zákona **určiť adaptačný pobyt alebo diagnostický pobyt dieťaťa**.

**Adaptačný pobyt sa vzťahuje na deti,** u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu (nemusí ísť len o deti napr. 3-ročné, lebo majú adaptačné problémy aj deti napr. 5-ročné.

Aj počas adaptačného pobytu môže dieťa navštevovať materskú školu celodenne, a to za predpokladu:

* že tomu predchádzala buď postupná adaptácia alebo
* dieťa si rýchlo „zvyklo“ na materskú školu

V § 6 ods. 1 vyhlášky MŠ SR č. 541/2021 Z. z. o materskej škole v znení neskorších predpisov je ustanovený rozsah adaptačného pobytu dieťaťa v materskej škole, ktorý môže mať rôznu dĺžku – jednu hodinu, dve a najviac štyri hodiny.

**Predpokladom úspešného zvládnutia adaptačného pobytu** je **spolupráca** zákonných zástupcov s pedagogickými zamestnancami materskej školy. Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie (ako je uvedené v rozhodnutí).

Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať.

O prerušení dochádzky dieťaťa do materskej školy z dôvodu zníženej adaptačnej schopnosti riaditeľ materskej školy vydá v súlade s § 5 ods. 14 písm. c) zákona č. 596/2003 Z.z. rozhodnutie.

**O  diagnostickom pobyte** hovoríme vo vzťahu k deťom so zdravotným znevýhodnením. Diagnostický pobyt slúži aj na to, aby sa zistilo, či sa u konkrétneho dieťaťa bude môcť výchova a vzdelávanie uskutočňovať ako výchova a vzdelávanie začleneného dieťaťa v bežnej triede alebo ako výchova a vzdelávanie v špeciálnej triede, resp. v špeciálnej materskej škole.

**Písomné rozhodnutie o prijatí resp. neprijatí dieťaťa do materskej školy bude zákonným zástupcom detí doručené poštou alebo osobne v materskej škole *do 16. júna 2023.***

**Kontakt**

**Materská škola**

**Riečna 27**

**985 59 VIDINÁ**

**materskaskola@vidina.sk**

**047/4370 381**

**0911 990 219**